MONO สนับสนุนกิจกรรม “ขยะกำพร้าสัญจร”
MONO สนับสนุนกิจกรรม “ขยะกำพร้าสัญจร” หวังช่วยลดขยะในหลุมฝังกลบ และช่วยสร้างจิตสำนึกในการแยก-ลดขยะ รักษาสิ่งแวดล้อม
MONO สนับสนุนกิจกรรม “ขยะกำพร้าสัญจร” หวังช่วยลดขยะในหลุมฝังกลบ และช่วยสร้างจิตสำนึกในการแยก-ลดขยะ รักษาสิ่งแวดล้อม
30 มิ.ย. 2565

นายกิตติศักดิ์ พุกเจริญ ผู้ช่วยผู้อำนวยการแผนกกิจกรรมเพื่อสังคมและสื่อสารภายในองค์กร บริษัท โมโน เน็กซ์ จำกัด (มหาชน) หรือ MONO พร้อมตัวแทนพนักงานในเครือ ร่วมกิจกรรม “ขยะกำพร้าสัญจร” ซึ่งจัดโดย PIM Recycling Business สถาบันการจัดการปัญญาภิวัฒน์ โดยภายในงานมีการเปิดบูธรับแลกขยะต่างๆ ทั้งขยะที่รีไซเคิลได้และขยะกำพร้า (ขยะที่รีไซเคิลไม่ได้) ที่สามารถใช้เป็นเชื้อเพลิงที่โรงงานผลิตไฟฟ้าและโรงงานปูนซีเมนต์ทดแทนเชื้อเพลิงฟอสซิล จากผู้บริจาค พร้อมมอบของที่ระลึก จาก โมโน เน็กซ์ เป็นการขอบคุณ ณ ลานกว้างหลังอาคาร CP ALL Academy สถาบันการจัดการปัญญาภิวัฒน์ ถนนแจ้งวัฒนะ เมื่อวันก่อน
สำหรับกิจกรรมนี้จะช่วยลดขยะในหลุมฝังกลบ และช่วยสร้างจิตสำนึกในการแยก-ลดขยะ รักษาสิ่งแวดล้อม ตามกลยุทธ์การดำเนินงาน MONO NEXT C.A.R.E : สนับสนุนชุมชน-สื่อสารความรู้, สร้างความร่วมมือในชุมชน และพันธมิตรภาคส่วนต่างๆ, ลดการใช้ทรัพยากร-นำขยะกลับมาใช้ใหม่, การดำเนินงานเพื่อสิ่งแวดล้อม ฯลฯ